અમદાવાદ: શહેરના સોલા વિસ્તારમાં ઘરફોડ ચોરીનો અને મણિનગર વિસ્તારમાં તફડંચીનો બનાવ બનતાં પોલીસે ગુના દાખલ કરી તપાસ હાથ ધરી છે. આ અંગેની વિગત એવી છે કે સોલામાં આરસી ટેકનિકલ રોડ પર આવેલા ભાગવત બંગલોઝના એક મકાનનું તાળું તોડી તસ્કરોએ સોના-ચાંદીનાં ઘરેણાં અને રોકડ રકમ મળી રૂ.એક લાખની મતાની ચોરી કરી હતી. જ્યારે મણિનગરમાં દ‌િક્ષણી સોસાયટી નજીક પારસમણિ એપાર્ટમેન્ટના એક મકાનમાંથી રૂ.૩૦,૦૦૦ની મતા સાથેના પર્સની તફડંચી થતાં પોલીસે કાર્યવાહી શરૂ કરી છે.